CELEX: 32016R1736
Language: hu
Date: 2016-09-29 00:00:00
Title: A Tanács (EU) 2016/1736 végrehajtási rendelete (2016. szeptember 29.) az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (4) bekezdésének végrehajtásáról

30.9.2016   
            
            
               HU
            
            
               Az Európai Unió Hivatalos Lapja
            
            
               L 264/8
            
         A TANÁCS (EU) 2016/1736 VÉGREHAJTÁSI RENDELETE
   (2016. szeptember 29.)
   az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (4) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló, 2011. augusztus 1-jei 753/2011/EU tanácsi rendeletre (1) és különösen annak 11. cikke (4) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2011. augusztus 1-jén elfogadta a 753/2011/EU rendeletet.
            
         
               (2)
            
            
               Az Egyesült Nemzetek Szervezete Biztonsági Tanácsának az 1988 (2011) ENSZ BT-határozat 30. pontja alapján létrehozott bizottsága 2016. július 21-én és szeptember 7-én módosította a korlátozó intézkedések hatálya alá tartozó személyek, csoportok, vállalkozások és szervezetek jegyzékét.
            
         
               (3)
            
            
               A 753/2011/EU rendelet I. mellékletét ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 753/2011/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. szeptember 29-én.
      
         
            a Tanács nevében
         
         
            az elnök
         
         P. ŽIGA
      
   
   
      (1)  HL L 199., 2011.8.2., 1. o.
   
   
      MELLÉKLET
      I.   A 753/2011/EU rendelet I. mellékletében foglalt jegyzéknek az alább felsorolt személyekre vonatkozó bejegyzései helyébe a következő bejegyzések lépnek:
      
      A.   A Talibánnal összeköttetésben álló személyek
      
               
                  (13)
               
               
                  
                     Mohammad Shafiqullah Ahmadi Fatih Khan (más néven: a) Mohammad Shafiq Ahmadi; b) Mullah Shafiqullah).
                  
                     Titulusa: molla. A jegyzékbe vétel oka: a tálib rezsim idején Szamangán tartomány kormányzója. Születési ideje: 1956–1957. Születési helye: a) Charmistan falu, Tirin Kot körzet, Uruzgán tartomány, Afganisztán; b) Marghi falu, Nawi körzet, Ghazní tartomány, Afganisztán. Állampolgársága: afgán. Egyéb információk: a) eredetileg Ghazní tartományból származik, de később Uruzgán tartományban élt; b) 2012 végétől Uruzgán tartomány tálib árnyékkormányzója; (c) 2016 júliusától a tálib katonai bizottság tagja, (d) a hotak törzs tagja. Az ENSZ általi jegyzékbe vétel időpontja:2001.2.23.
               
            
               
                  (35)
               
               
                  Shahabuddin Delawar
                  
                     Titulusa: maulaví. A jegyzékbe vétel oka: a Legfelsőbb Bíróság helyettes bírája a tálib rezsim alatt. Születési ideje: a) 1957; b) 1953. Születési helye: Logar tartomány, Afganisztán. Állampolgársága: afgán. Útlevélszáma: OA296623 sz. afgán útlevél. Egyéb információk: a)1998. szeptember 25-ig a rijádi (Szaúd-Arábia) tálib nagykövetség helyettes vezetője; b) feltételezett tartózkodási helye az afganisztáni–pakisztáni határvidék. Fénykép rendelkezésre áll az Interpol-ENSZ Biztonsági Tanács szankciós adatlapon való feltüntetéshez. Az ENSZ általi jegyzékbe vétel időpontja:2001.2.23.
               
            
               
                  (44)
               
               
                  
                     Din Mohammad Hanif (más néven
                     a) Qari Din Mohammad b) Iadena Mohammad)
                  
                     Titulusa: qari. A jegyzékbe vétel oka: a) a tálib rezsim tervezési minisztere; b) a tálib rezsim felsőoktatási minisztere. Születési ideje: a) 1955 körül; b)1969.1.1. (Iadena Mohammad-ként). Születési helye: a) Shakarlab falu, Yaftali Pain körzet, Badakhsán tartomány, Afganisztán; b) Badakhsán (Iadena Mohammad-ként). Állampolgárság: afgán. Útlevélszáma: OA 454044 (Iadena Mohammad-ként). Egyéb információk: a) a legfelsőbb tálib tanácsnak a Takhár és Badakhsán tartományokért felelős tagja; b) feltételezett tartózkodási helye az afganisztáni–pakisztáni határvidék. Fénykép rendelkezésre áll az Interpol-ENSZ Biztonsági Tanács szankciós adatlapon való feltüntetéshez. Az ENSZ általi jegyzékbe vétel időpontja:2001.1.25.
               
            
               
                  (53)
               
               
                  
                     Sayyed Mohammed Haqqani (más néven Sayyed Mohammad Haqqani).
                  
                     Titulusa: molla. A jegyzékbe vétel oka: a) a tálib rezsim alatt az igazgatási ügyek igazgatója, b) a tálib rezsim idején Kandahár tartományban tájékoztatási és kulturális vezető. Születési ideje: 1965 körül. Születési helye: Chaharbagh falu, Arghandáb körzet, Kandahár tartomány, Afganisztán. Állampolgársága: afgán. Egyéb információk: a) a pakisztáni Akora Khattakban elvégezte a Haqqaniya madraszát, b) állítólag szoros kapcsolatokat ápolt Mohammad Omar molla tálib vezetővel, c) feltételezett tartózkodási helye az afganisztáni–pakisztáni határvidék, d) a 2010. júniusi állás szerint a legfelsőbb tálib tanács tagja, e) a barakzay törzs tagja. Fénykép rendelkezésre áll az Interpol-ENSZ Biztonsági Tanács szankciós adatlapon való feltüntetéshez. Értesülések szerint 2016 januárjában meghalt. Az ENSZ általi jegyzékbe vétel időpontja:2001.1.31.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Sayyed Mohammed Haqqani Gulbuddin Hekmatyar szövetségese, és régóta támogatja Mohammed Omar mollát. A tálib rezsim igazgatási ügyekért felelős igazgatójaként afgán személyi igazolványokat adott az al-Kaidához kötődő, Afganisztánban harcoló külföldieknek, és jelentős mennyiségű pénzhez jutott tőlük.
                  Sayyed Mohammed Haqqani 2003-ban és 2004-ben többször találkozott Aiman Muhammed Rabi al-Zawahirivel és Farhaddal, Mohammed Omar titkárával. Könyvesboltot nyitott a pakisztáni Pesavárban található Qissa Khwani bazárban, amelynek köze volt a tálibok finanszírozásához. 2009 márciusában még a tálib felkelők aktív vezetője volt.
               
            
               
                  (64)
               
               
                  
                     Khairullah Khairkhwah (más néven: a) Mullah Khairullah Khairkhwah; b) Khirullah Said Wali Khairkhwa).
                  
                     Titulusa: a) maulaví; b) molla. A jegyzékbe vétel oka: a) Herát tartomány (Afganisztán) kormányzója a tálib rezsim alatt; b) a tálib rezsim szóvivője; c) Kabul tartomány kormányzója a tálib rezsim alatt; d) belügyminiszter a tálib rezsim alatt. Születési ideje: a) 1963 körül; b)1967. január 1. (Khirullah Said Wali Khairkhwa néven). Születési helye: a) Poti falu, Arghisztán körzet, Kandahár tartomány, Afganisztán; b) Kandahár. Állampolgársága: afgán. Címe: Katar Egyéb információk: a) popalzai törzs tagja. Az ENSZ általi jegyzékbe vétel időpontja:2001.1.25.
               
            
               
                  (66)
               
               
                  Jan Mohammad Madani Ikram
                  
                     Titulusa: maulaví. A jegyzékbe vétel oka: követségi ügyvivő, tálib „nagykövetség”, Abu-Dzabi, Egyesült Arab Emírségek. Születési ideje: 1954–1955. Születési helye: Siyachoy falu, Panjwai körzet, Kandahár tartomány, Afganisztán. Állampolgársága: afgán. Egyéb információk: a) feltételezett tartózkodási helye az afganisztáni–pakisztáni határvidék. b) az alizai törzs tagja. Fénykép rendelkezésre áll az Interpol-ENSZ Biztonsági Tanács szankciós adatlapon való feltüntetéshez. Az ENSZ általi jegyzékbe vétel időpontja:2001.1.25.
               
            
               
                  (72)
               
               
                  
                     Fazl Mohammad Mazloom (más néven: a) Molah Fazl; b) Fazel Mohammad Mazloom).
                  
                     Titulusa: molla. A jegyzékbe vétel oka: a tálib rezsim helyettes vezérkari főnöke. Születési ideje: 1963 és 1968 között. Születési helye: Uruzgán, Afganisztán. Állampolgársága: afgán. Címe: Katar Az ENSZ általi jegyzékbe vétel időpontja:2001.2.23.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Fazl Mohammad Mazloom szoros kapcsolatban állt Mohammed Omarral, és segített neki felállítani a tálib kormányt. Mazloom járt az al-Kaida által létrehozott Faruk kiképzőtáborban. Tudomása volt arról, hogy a tálibok segítséget nyújtottak az Üzbegisztáni Iszlám Mozgalomnak, ami azt jelentette, hogy pénzügyi és logisztikai támogatást, valamint fegyvereket biztosítottak a tálibok rendelkezésére bocsátott katonákért cserébe.
                  2001 októberében egy megközelítőleg 3 000 fős tálib közelharcos alakulat parancsnoka volt Takhár tartományban.
               
            
               
                  (82)
               
               
                  
                     Allah Dad Tayeb Wali Muhammad (más néven: a) Allah Dad Tayyab, b) Allah Dad Tabeeb)
                  
                     Titulusa: a) molla, b) hádzsi. A jegyzékbe vétel oka: hírközlési miniszterhelyettes a tálib rezsim alatt. Születési ideje: 1963 körül. Születési helye: a) Ghorak körzet, Kandahár tartomány, Afganisztán, b) Nesh körzet, Uruzgán tartomány, Afganisztán. Állampolgársága: afgán. Egyéb információk: a popalzai törzs tagja. Fénykép rendelkezésre áll az Interpol-ENSZ Biztonsági Tanács szankciós adatlapon való feltüntetéshez. 2015 novemberében meghalt. Az ENSZ általi jegyzékbe vétel időpontja:2001.1.25.
               
            
               
                  (88)
               
               
                  
                     Nurullah Nuri (más néven: Norullah Noori).
                  
                     Titulusa: maulaví. A jegyzékbe vétel oka: a) Balkh tartomány (Afganisztán) kormányzója a tálib rezsim alatt; b) az északi zóna parancsnoka a tálib rezsim alatt. Születési ideje: a) 1958 körül; b)1967. január 1.Születési helye: Shahjoe körzet, Zábul tartomány, Afganisztán. Állampolgársága: afgán. Címe: Katar Egyéb információk: a) a tokhi törzs tagja. Az ENSZ általi jegyzékbe vétel időpontja:2001.1.25.
               
            
               
                  (90)
               
               
                  Mohammed Omar Ghulam Nabi.
                  
                     Titulusa: molla. A jegyzékbe vétel oka: az Igazak vezetője (Amír-ul-Mominen), Afganisztán. Születési ideje: a) 1966 körül; b) 1960; c) 1953. Születési helye: a) Naw Deh falu, Deh Rawud körzet, Uruzgán tartomány, Afganisztán; b) Noori falu, Maiwand körzet, Kandahár tartomány, Afganisztán. Állampolgársága: afgán. Egyéb információk: a) apja neve Ghulam Nabi, más néven Mullah Musafir; b) hiányzik a bal szeme; c) Ahmad Jan Akhundzada Shukoor Akhundzada sógora; d) feltételezett tartózkodási helye az afganisztáni–pakisztáni határvidék; e) a hotak törzs tagja. Az értesülések szerint 2013 áprilisában elhunyt. Az ENSZ általi jegyzékbe vétel időpontja:2001.1.31.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Mohammed Omar hivatalos címe „az Afganisztáni Iszlám Emirátus Igazainak Vezetője”, és a tálib hierarchia szerint ő a tálib mozgalom legfőbb vezetője. Az egyesült államokbeli 2001. szeptember 11-i támadásokat megelőző években menedéket adott Oszáma bin Ládennek és az általa vezetett al-Kaida hálózatnak. 2001 óta ő vezeti a tálibokat az afganisztáni kormány és szövetségesei ellen.
                  Mohammed Omar engedelmességet követel a régió más prominens katonai vezetőitől, például Jalaluddin Haqqanitól. Gulbuddin Hekmatyar szintén együttműködött Mohammed Omarral és a tálibokkal.
               
            
               
                  (97)
               
               
                  
                     Mohammad Hasan Rahmani (más néven: Gud Mullah Mohammad Hassan).
                  
                     Titulusa: molla. A jegyzékbe vétel oka: Kandahár tartomány (Afganisztán) kormányzója a tálib rezsim alatt. Születési ideje: 1963 körül. Születési helye: a) Deh Rawud körzet, Uruzgán tartomány, Afganisztán; b) Chora körzet, Uruzgán tartomány, Afganisztán; c) Charchino körzet, Uruzgán tartomány, Afganisztán. Állampolgársága: afgán. Egyéb információk: a) jobb lába művégtag; b) 2013 közepétől a legfelsőbb tálib tanács tagja, 2010 márciusában pedig Mohammed Omar molla helyetteseként járt el; c) feltételezett tartózkodási helye az afganisztáni–pakisztáni határvidék; d) az achakzai törzs tagja. 2016. február 9-én meghalt. Az ENSZ általi jegyzékbe vétel időpontja:2001.2.23.
               
            
               
                  (113)
               
               
                  Sher Mohammad Abbas Stanekzai Padshah Khan.
                  
                     Titulusa: maulaví. A jegyzékbe vétel oka: a) a tálib rezsim közegészségügyi miniszterhelyettese. b) külügyminiszter-helyettes a tálib rezsim alatt. Születési ideje: 1963 körül. Születési helye: Qala-e-Abbas, Shah Mazar térség, Baraki Barak körzet, Logar tartomány, Afganisztán. Állampolgársága: afgán. Egyéb információk: feltételezett tartózkodási helye az afganisztáni–pakisztáni határvidék. Fénykép rendelkezésre áll az Interpol-ENSZ Biztonsági Tanács szankciós adatlapon való feltüntetéshez. Az ENSZ általi jegyzékbe vétel időpontja:2001.1.25.
               
            
               
                  (119)
               
               
                  
                     Abdul-Haq Wassiq (más néven: a) Abdul-Haq Wasseq, b) Abdul Haq Wasiq).
                  
                     Titulusa: maulaví. A jegyzékbe vétel oka: nemzetbiztonsági (titkosszolgálati) miniszterhelyettes a tálib rezsim alatt. Születési ideje: a) 1975 körül; b) 1971. Születési helye: Gharib falu, Khogyani körzet, Ghazní tartomány, Afganisztán. Állampolgársága: afgán. Címe: Katar. Az ENSZ általi jegyzékbe vétel időpontja:2001.1.31.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:
                  Abdul-Haq Wassiq Gulbuddin Hekmatyar szövetségese. A tálib rezsim alatt több alkalommal is helyi parancsnok volt Nimróz és Kandahár tartományban. Ezután titkosszolgálati főigazgató-helyettes lett, felettese pedig Qari Ahmadullah volt. E tisztségben ő felelt az al-Kaidához kapcsolódó külföldi harcosokkal és afganisztáni kiképzőtáboraikkal ápolt kapcsolatok kezeléséért. Arról is ismert volt, hogy erőszakos módszerekkel lépett fel Dél-Afganisztánban a tálib mozgalom ellenzőivel szemben.
               
            
               
                  (123)
               
               
                  
                     Mohammad Zahid. (más néven
                     a) Jan Agha Ahmadzai b) Zahid Ahmadzai)
                  
                     Titulusa: molla. A jegyzékbe vétel oka: harmadik titkár, tálib nagykövetség, Iszlámábád, Pakisztán. Születési ideje: 1971. Születési helye: Logar tartomány, Afganisztán. Állampolgársága: afgán. Útlevélszáma: D 001206 (kiállítás kelte: 2000.7.17.). Egyéb információk: feltételezett tartózkodási helye az afganisztáni–pakisztáni határvidék. Fénykép rendelkezésre áll az Interpol-ENSZ Biztonsági Tanács szankciós adatlapon való feltüntetéshez. Az ENSZ általi jegyzékbe vétel időpontja:2001.1.25.
               
            
               
                  (139)
               
               
                  Rahmatullah Shah Nawaz
                  A név eredeti írásmódja: 
                  
                     Titulusa: alhádzs A jegyzékbe vétel oka: na Születési ideje: a) 1981 b) 1982 Születési helye: Shadal (vagy Shadaal) Bazaar, Achin körzet, Nangarhár tartomány, Afganisztán. Azonosításra alkalmas névváltozat:a) Qari Rahmat (korábban a jegyzékben szereplő forma) b) Kari Rahmat Azonosításra csak részben alkalmas névváltozat: na Állampolgársága: afgán Útlevélszáma: na Nemzeti személyazonosító szám: na Címe: a) Kamkai falu, Achin körzet, Nangarhár tartomány, Afganisztán. b) Kamkai falu, Achin körzet, Nangarhár tartomány, Afganisztán. c) Surkhel falu, Achin körzet, Nangarhár tartomány, Afganisztán. d) Batan falu, Achin körzet, Nangarhár tartomány, Afganisztán. A jegyzékbe vétel időpontja:2014.8.21. (módosítva: 2016. július 21-én) Egyéb információ: Személyleírása: szemszín: barna, hajszín: fekete, súly: 77–81 kg, testmagasság: 178 cm, rövid-közepes fekete szakáll, fekete színű rövid haj. A sinvari törzshöz, azon belül a sepahi törzsi csoporthoz tartozik. Tálib parancsnok legalább 2010 februárja óta. A Talibán nevében adót és kenőpénzt szed be 2015 áprilisa óta. Összeköttetésben áll az afganisztáni Nangarhár tartományban tevékenykedő tálib aktivistákkal, és információkkal, útmutatással, szállással és fegyverekkel látja el őket; rögtönzött robbanószerkezeteket (IED) helyezett el, és több esetben támadást intézett a Nemzetközi Biztonsági Támogató Erő (ISAF) és az afgán erők ellen. Kábítószer-kereskedelemmel foglalkozik és Abdulkhel faluban (Achin körzet, Nangarhár tartomány, Afganisztán) heroinlaboratóriumot működtet. Az ENSZ általi jegyzékbe vétel időpontja:2014.8.21.